‘রাস্তা করে দেব প্রিয়াঙ্কার গালের মতো’ বিজেপি প্রার্থীর মন্তব্যে ধিক্কার কংগ্রেসের

নয়াদিল্লি: বিজেপি (Bjp) ক্ষমতায় এলেও রাস্তা হবে প্রিয়াঙ্কা গান্ধীর (Priyanka Gandhi) গালের মতো, বিজেপি (Bjp) নেতার এই মন্তব্য সমালোচনার ঝড় কংগ্রেস (Congress) শিবিরে। বিজেপি নেতা, কালকাজির প্রার্থী রমেশ বিধুরি (BJP leader, Kalkaji candidate Ramesh Vidhuri) মন্তব্যকে আপত্তিকর জানিয়ে ধিক্কার দিয়েছে হাত শিবির। কংগ্রেসের মন্তব্য, কোনও মহিলার নামে এই ধরনের বক্তব্য লজ্জাজনক। এই বক্তব্যের মধ্যে বিজেপি নেতার মানসিকতা বোঝা যাচ্ছে।

সম্প্রতি দিল্লিতে আসন্ন বিধানসভা ভোটের প্রচারে কালকাজির বিজেপি প্রার্থী বিধুরিকে বলতে শোনা যায়, বিজেপি ক্ষমতায় এলে সব রাস্তা তৈরি করে দেব প্রিয়াঙ্কা গান্ধীর গালের মতো।

এই মন্তব্যে কড়া প্রতিক্রিয়া জানিয়ে রবিবার কংগ্রেস নেত্রী সুপ্রিয়া শ্রীনাথে (Congress leader Supriya Shrinate ) বলেন, বিজেপির প্রার্থীর এই ধরনের মন্তব্য লজ্জাজনক। মহিলাদের উনি কোন নজরে দেখেন সেটা বোঝা যাচ্ছে।

আরও পড়ুন: দিল্লি মেট্রোর জনকপুরী পশ্চিম কৃষ্ণ পার্কের এক্সটেনশন উদ্বোধন মোদির

বিধুরির এই মন্তব্য করা ভিডিয়ো সম্প্রতি সোশ্যাল মিডিয়ায় শেয়ার করেন আপ সাংসদ সঞ্জয় সিং। যেখানে বিজেপি প্রার্থীকে বলতে শোনা যায়, ‘বিজেপি ক্ষমতায় এলে কালকাজির সমস্ত রাস্তা করে দেওয়া হবে প্রিয়াঙ্কার গালের মতো’।

এক্স হ্যান্ডেলে শ্রীনাথে বলেন, ওয়ানাডের কংগ্রেস লোকসভা সাংসদের বিরুদ্ধে বিধুরির বিবৃতিটি কেবল লজ্জাজনকই নয়, মহিলাদের প্রতি তার “ঘৃণ্য” মানসিকতার পরিচয়। শ্রীনাথের আরও বক্তব্য, একজন বিজেপি প্রার্থী একজন মহিলার নামে কুরুচিকর মন্তব্য করলেন, আর এখনও দলের তরফে কোনও শাস্তি দেওয়া হল না। যে লোক সংসদে তার সহকর্মী সংসদ সদস্যের বিরুদ্ধে বাজে ভাষা ব্যবহার করে কোনও শাস্তি পাননি তার কাছ থেকে আর কী আশা করা যায়? এটাই বিজেপির আসল চেহারা।

নারী উন্নয়ন মন্ত্রী, বিজেপি সভাপতি জেপি নাড্ডা সহ দলের মহিলা নেত্রীদের এই ধরনের মন্তব্য বিবৃতি দাবি করেছেন সুপ্রিয়া শ্রীনাথে। প্রধানমন্ত্রী নরেন্দ্র মোদিকেও এই বিষয়টিতে মধ্যস্থতা করার আহ্ববান জানান তিনি।

শ্রীনাথে বিজেপির কাছ থেকে ক্ষমা চাওয়ার আহ্বান জানিয়ে এই মানসিকতা এবং ভাষার জন্য দলকে দায় নেওয়ার দাবি জানিয়েছেন।

এদিকে এক বৈদ্যুতিন সংবাদ মাধ্যমের তরফে বিধুরিকে তার মন্তব্য নিয়ে প্রশ্ন করা হলে তিনি আত্মপক্ষ সমর্থন করে বিহারের রাস্তাগুলিকে অভিনেত্রী-রাজনীতিবিদ হেমা মালিনীর গালের সঙ্গে তুলনা করেছিলেন লালু প্রসাদ যাদব।  তিনি তো সমালোচিত হননি, তাহলে আমি কেনো?

কংগ্রেসের সমালোচনার জবাবে বিধুরির পাল্টা জবাব, “হেমা মালিনী কি একজন মহিলা নন?  কৃতিত্বের দিক থেকে, হেমা মালিনী প্রিয়াঙ্কা গান্ধীর চেয়ে অনেক উপরে।”

বিতর্কিত মন্তব্য করা বিধুরির এই প্রথম নয়। এর আগেও ২০২৩ সালে, তিনি লোকসভা অধিবেশন চলাকালীন তৎকালীন বিএসপি সাংসদ দানিশ আলীর বিরুদ্ধে সাম্প্রদায়িক মন্তব্য করেছিলেন।

দেখুন অন্য খবর: